ddrg/super_eurlex huggingface dataset:
LV Eiropas Savienības Oficiālais Vēstnesis L 165/30

PADOMES LĒMUMS

(2014. gada 13. maijs)

par to, lai Eiropas Savienības un tās dalībvalstu vārdā noslēgtu Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Melnkalnes Republiku, no otras puses, lai ņemtu vērā Horvātijas Republikas pievienošanos Eiropas Savienībai

(2014/321/ES)

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 6. punkta a) apakšpunkta i) punktu un 218. panta 8. punkta otro daļu,

ņemot vērā Aktu par Horvātijas pievienošanos un jo īpaši tā 6. panta 2. punkta otro daļu,

ņemot vērā Eiropas Komisijas priekšlikumu,

ņemot vērā Eiropas Parlamenta piekrišanu,

tā kā:

(1) Saskaņā ar Padomes Lēmumu 2014/172/ES (1) Protokols Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Melnkalnes Republiku, no otras puses, lai ņemtu vērā Horvātijas Republikas pievienošanos Eiropas Savienībai (“protokols”) ir parakstīts, ņemot vērā tā noslēgšanu.

(2) Protokola noslēgšanai ir paredzēta atsevišķa procedūra attiecībā uz jautājumiem, kas ir Eiropas Atomenerģijas kopienas kompetencē.

(3) Protokols būtu jāapstiprina,

IR PIEŅĒMUSI ŠO LĒMUMU.

1. pants

Ar šo Savienības un tās dalībvalstu vārdā ir apstiprināts Protokols Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Melnkalnes Republiku, no otras puses, lai ņemtu vērā Horvātijas Republikas pievienošanos Eiropas Savienībai (2).

2. pants

Ar šo Padomes priekšsēdētājs tiek pilnvarots norīkot personu vai personas, kas ir tiesīgas Eiropas Savienības un tās dalībvalstu vārdā deponēt apstiprinājuma dokumentu, kurš paredzēts protokola 11. panta 2. punktā.

3. pants

Šis lēmums stājas spēkā tā pieņemšanas dienā.

Briselē, 2014. gada 13. maijā Padomes vārdā – priekšsēdētājs E. VENIZELOS

(1) OV L 93, 28.3.2014., 1. lpp.

(2) Protokols ir publicēts OV L 93, 28.3.2014., 2. lpp., kopā ar lēmumu par parakstīšanu.
Aktīvs “Lugansk Guard” līderis. Piedalījās Drošības dienesta Luganskas reģionālā biroja ēkas ieņemšanā; no ieņemtās ēkas ierakstīja videouzrunu prezidentam Putinam un Krievijai. Ciešas saiknes ar “Army of the South-East”.

Viens no separātistu grupējuma “Army of the South-East” līderiem, kurš ieņēma Drošības dienesta Luganskas reģionālā biroja ēku. Atvaļināts virsnieks. Pirms ēkas ieņemšanas Bolotov un viņa līdzzinātāju rīcībā bija ieroči, kurus visdrīzāk nelegāli piegādājusi Krievija un vietējie noziedzīgie grupējumi.

12.

Andriy PURGIN

“Doņeckas Republikas” vadītājs, separātistu pasākumu aktīvs dalībnieks un organizētājs, “krievu tūristu” pasākumu koordinators Doņeckā. Viens no “Civic Initiative of Donbass for the Eurasian Union” dibinātajiem.
LV Eiropas Savienības Oficiālais Vēstnesis L 140/1

PADOMES LĒMUMS

(2014. gada 14. marts)

par to, lai Eiropas Savienības un tās dalībvalstu vārdā parakstītu un provizoriski piemērotu papildprotokolu Brīvās tirdzniecības nolīgumam starp Eiropas Savienību un tās dalībvalstīm, no vienas puses, un Korejas Republiku, no otras puses, lai ņemtu vērā Horvātijas pievienošanos Eiropas Savienībai

(2014/257/ES)

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 91. pantu, 100. panta 2. punktu, 167. panta 3. punktu un 207. pantu saistībā ar 218. panta 5. punktu,

ņemot vērā Horvātijas Pievienošanās aktu un jo īpaši tā 6. panta 2. punkta otro daļu,

ņemot vērā Eiropas Komisijas priekšlikumu,

tā kā:

(1) Padome 2012. gada 24. septembrī pilnvaroja Komisiju Savienības, tās dalībvalstu un Horvātijas vārdā uzsākt sarunas ar Korejas Republiku nolūkā noslēgt papildprotokolu Brīvās tirdzniecības nolīgumam starp Eiropas Savienību un tās dalībvalstīm, no vienas puses, un Korejas Republiku, no otras puses, lai ņemtu vērā Horvātijas pievienošanos Eiropas Savienībai (turpmāk “papildprotokols”).

(2) Šīs sarunas sekmīgi noslēdza ar papildprotokola parafēšanu 2013. gada 8. novembrī.

(3) Papildprotokols būtu jāparaksta Savienības un tās dalībvalstu vārdā, ņemot vērā tā noslēgšanu nākotnē.

(4) Ņemot vērā Horvātijas pievienošanos Savienībai 2013. gada 1. jūlijā, papildprotokols būtu jāpiemēro provizoriski no minētās dienas,

IR PIEŅĒMUSI ŠO LĒMUMU.

1. pants

Ar šo Savienības un tās dalībvalstu vārdā apstiprina papildprotokola Brīvās tirdzniecības nolīgumam starp Eiropas Savienību un tās dalībvalstīm, no vienas puses, un Korejas Republiku, no otras puses, parakstīšanu, lai ņemtu vērā Horvātijas pievienošanos Eiropas Savienībai, ievērojot papildprotokola noslēgšanu.

Papildprotokola teksts ir pievienots šim lēmumam.

2. pants

Padomes priekšsēdētājs ar šo tiek pilnvarots norīkot personu vai personas, kas ir tiesīgas Savienības un tās dalībvalstu vārdā parakstīt papildprotokolu, kā arī tiek pilnvarots Savienības un tās dalībvalstu vārdā sniegt papildprotokola 9. pantā minēto ziņojumu par iekšējo procedūru pabeigšanu attiecībā uz parakstīšanu un provizorisku piemērošanu.

3. pants

Papildprotokolu saskaņā ar tā 9. panta 2. un 3. punktu piemēro provizoriski no 2013. gada 1. jūlija, kamēr tiek pabeigtas procedūras tā noslēgšanai.

4. pants

Šis lēmums stājas spēkā tā pieņemšanas dienā.
(5)

Durbanas lēmums būtiski atšķiras no iepriekšējiem uzskaites noteikumiem, par kuriem saskaņā ar Kioto protokolu tika panākta vienošanās attiecībā uz pirmo saistību periodu. Līgumslēdzēju pušu konferences, kas vienlaikus bija Kioto protokola līgumslēdzēju pušu sanāksme, Lēmumā 16/CMP.1, kurš tika pieņemts UNFCCC līgumslēdzēju pušu 11. konferencē 2005. gada decembrī Monreālā, ir noteikti ierobežojumi, kā izklāstīts minētā lēmuma pielikumā, līgumslēdzēju pušu saistību izpildes nolūkā attiecībā uz pirmo saistību periodu saskaņā ar Kioto protokolu. Turklāt Lēmumā 16/CMP.1 līgumslēdzējām pusēm ir paredzēta iespēja pārsniegt minētos ierobežojumus, kompensējot neto emisijas (“debeti”), kas radušās no apmežošanas, meža atjaunošanas un atmežošanas darbībām saskaņā ar Kioto protokola 3. panta 3. punktu, ar neto piesaisti (“kredīti”), kas radusies no meža apsaimniekošanas darbībām saskaņā ar Kioto protokola 3. panta 4. punktu. Minētais uzskaites noteikums parasti tiek saukts par kompensācijas noteikumu. Durbanas lēmumā šāds noteikums otrajam saistību periodam saskaņā ar Kioto protokolu nav paredzēts.
PADOMES LĒMUMS

(2013. gada 23. septembris)

par to, lai parakstītu Savienības vārdā un provizoriski piemērotu Sadarbības nolīgumu Eiropas satelītu navigācijas programmu jomā starp Eiropas Savienību un tās dalībvalstīm, no vienas puses, un Šveices Konfederāciju, no otras puses

(2014/20/ES)

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 172. pantu saistībā ar tā 218. panta 5. punktu,

ņemot vērā Eiropas Komisijas priekšlikumu,

tā kā:

(1) Ar 2010. gada 29. jūnija lēmumu Padome un Padomē sanākušo dalībvalstu valdību pārstāvji pilnvaroja Komisiju sākt sarunas ar Šveici, lai izstrādātu sadarbības nolīgumu Eiropas satelītu navigācijas programmu jomā ("nolīgums").

(2) Sarunas par nolīgumu Komisija risināja Savienības un tās dalībvalstu vārdā.

(3) Nolīgums ļauj Šveicei piedalīties Eiropas satelītu navigācijas programmās. Savukārt Šveicei jādod ieguldījumu minēto programmu finansēšanā.

(4) Sarunas tika sekmīgi noslēgtas, Komisijai parafējot nolīgumu 2013. gada 6. martā un Šveices Konfederācijai parafējot nolīgumu 2013. gada 12. martā.

(5) Nolīgums būtu jāparaksta Savienības vārdā, ņemot vērā tā noslēgšanu vēlāk.

(6) Lai nodrošinātu nolīguma tūlītēju īstenošanu un atbilstīgu Šveices līdzdalību Eiropas satelītu navigācijas programmās, tie elementi, kas ir Savienības kompetencē, būtu jāpiemēro provizoriski saskaņā ar nolīguma 27. panta 2. punktu.

(7) Ievērojot tā 27. panta 1. punktu, Savienībai un tās dalībvalstīm nolīgums būtu jāapstiprina saskaņā ar savām iekšējām procedūrām.

(8) Savienības nostāju Apvienotajā komitejā ir jāpieņem Padomei pēc tam, kad Komisija ir iesniegusi tā priekšlikumu, ciktāl Komiteja ir tiesīga pieņemt lēmumus ar juridiskām sekām vai lēmumus, ar kuriem aptur nolīguma piemērošanu.

(9) Turklāt Apvienotajai komitejai risināmos jautājumos, kuriem nav juridisku seku, Komisijai Savienības nostāja būtu jāsaskaņo ar dalībvalstīm,

IR PIEŅĒMUSI ŠO LĒMUMU.

1. pants Ar šo Savienības vārdā tiek atļauta Sadarbības nolīguma Eiropas satelītu navigācijas programmu jomā starp Eiropas Savienību un tās dalībvalstīm, no vienas puses, un Šveices Konfederāciju, no otras puses, parakstīšana, ņemot vērā minētā nolīguma noslēgšanu. Nolīguma teksts ir pievienots šim lēmumam.

2. pants Ar šo Padomes priekšsēdētājs tiek pilnvarots norīkot personu vai personas, kas ir tiesīgas Savienības vārdā parakstīt šo nolīgumu.

3. pants Nolīgumu saskaņā ar tā 27. panta 2. punktu piemēro provizoriski, kamēr nav pabeigtas procedūras tā noslēgšanai (1).

4. pants Padomes priekšsēdētājs Savienības vārdā sniedz nolīguma 27. panta 2. punktā paredzēto otro paziņojumu.

5. pants Šis lēmums stājas spēkā tā pieņemšanas dienā.

Briselē, 2013. gada 23. septembrī Padomes vārdā – priekšsēdētājs V. JUKNA

(1) Datumu, no kura nolīgumu piemēros provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.
(1)

Vēstulēs, kuras Komisijas Ģenerālsekretariātā reģistrētas 2014. gada 28. aprīlī un 22. augustā, Rumānija lūdza atļauju piemērot pasākumu, atkāpjoties no Direktīvas 2006/112/EK 287. panta 18. punkta, lai turpinātu atbrīvot no pievienotās vērtības nodokļa (PVN) tos nodokļa maksātājus, kuru gada apgrozījums nav lielāks par EUR 65 000 ekvivalentu valsts valūtā pēc valūtas maiņas kursa, kas bija spēkā dienā, kad Rumānija pievienojās Savienībai (“pasākums”). Ar pasākumu minētos nodokļa maksātājus arī turpmāk atbrīvotu no dažām vai visām tām saistībām attiecībā uz PVN, kuras minētas Direktīvas 2006/112/EK XI sadaļas 2.–6. nodaļā.
PADOMES LĒMUMS 2014/901/KĀDP

(2014. gada 12. decembris),

ar ko groza Lēmumu 2013/255/KĀDP par ierobežojošiem pasākumiem pret Sīriju

EIROPAS SAVIENĪBAS PADOME,

ņemot vērā Līgumu par Eiropas Savienību un jo īpaši tā 29. pantu,

ņemot vērā Padomes Lēmumu 2013/255/KĀDP (2013. gada 31. maijs) par ierobežojošiem pasākumiem pret Sīriju (1),

tā kā:

IR PIEŅĒMUSI ŠO LĒMUMU.

1. pants

Lēmumā 2013/255/KĀDP iekļauj šādu pantu:

“7.a pants

1. Dalībvalstu valstspiederīgajiem vai no dalībvalstu teritorijām, vai izmantojot kuģus, kuri kuģo ar dalībvalstu karogu, vai dalībvalstu gaisa kuģus, ir aizliegts Sīrijai pārdot, piegādāt, nodot vai uz to eksportēt reaktīvo dzinēju degvielu un piedevas, kas īpaši izstrādātas reaktīvo dzinēju degvielai, neatkarīgi no tā, vai to izcelsme ir dalībvalstu teritorijās.

2. Ir aizliegts tieši vai netieši sniegt tādu finansējumu vai finanšu palīdzību, kā arī apdrošināšanu un pārapdrošināšanu vai starpniecības pakalpojumus, kas saistīti ar reaktīvo dzinēju degvielas un tās piedevu pārdošanu, piegādi, nodošanu vai eksportu, kā minēts 1. punktā.

3. Dalībvalsts kompetentās iestādes var atļaut reaktīvo dzinēju degvielas un tās piedevu pārdošanu, piegādi, nodošanu vai eksportu uz Sīriju vai tieša vai netieša finansējuma, finanšu palīdzības, apdrošināšanas, pārapdrošināšanas vai starpniecības pakalpojumu sniegšanu, kas vajadzīga Apvienoto Nāciju Organizācijas vai struktūru, kas rīkojas tās vārdā, lietošanai humanitāriem mērķiem, piemēram, palīdzības sniegšanai vai palīdzības sniegšanas atvieglošanai, tostarp medicīnas preču piegādei, pārtikas vai humānās palīdzības darbinieku un saistītas palīdzības pārvadāšanai, vai evakuācijai no Sīrijas vai Sīrijas teritorijā.

4. Šā panta 1. un 2. punktā noteikto aizliegumu nepiemēro tādai reaktīvo dzinēju degvielai un tās piedevām, ko izmanto vienīgi civilos gaisa kuģos, kuri nav Sīrijas civilie gaisa kuģi un kuri nolaižas Sīrijā, ar noteikumu, ka tās ir paredzētas un tiek izmantotas tikai tam, lai turpinātu tā gaisa kuģa lidojumu, kurā tās iekrautas.

5. Savienība veic vajadzīgos pasākumus, lai noteiktu atbilstīgos priekšmetus, uz kuriem ir jāattiecas šim pantam.”
KOMISIJAS ĪSTENOŠANAS LĒMUMS

(2014. gada 26. novembris),

ar kuru groza Lēmumu 90/177/Euratom, EEK, ar ko Beļģijai atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam

(izziņots ar dokumenta numuru C(2014) 8921)

(Autentisks ir tikai teksts franču un nīderlandiešu valodā)

(2014/840/ES, Euratom)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Atomenerģijas kopienas dibināšanas līgumu,

ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 6. panta 3. punkta otro ievilkumu,

apspriedusies ar Padomdevēju komiteju pašu resursu jautājumos,

tā kā:

Saskaņā ar Padomes Direktīvas 2006/112/EK (2) 371. pantu Beļģija var turpināt atbrīvot no nodokļa darījumus, kas minēti šīs direktīvas X pielikuma B daļā, ja tā šos darījumus atbrīvoja no nodokļa 1978. gada 1. janvārī; šie darījumi ir jāņem vērā, nosakot PVN pašu resursu bāzi.

Beļģija 2014. gada 29. aprīļa atbildē uz Komisijas 2014. gada 14. februāra vēstuli attiecībā uz PVN pašu resursu pārbaužu vienkāršošanu (3) lūdza Komisijas atļauju izmantot starpbāzes fiksētu procentuālo apjomu PVN pašu resursu bāzes aprēķināšanai attiecībā uz darījumiem, kas minēti Direktīvas 2006/112/EK X pielikuma B daļas 9. punktā, no 2014. līdz 2020. finanšu gadam. Beļģija ir pierādījusi, ka vēsturiskie procentuālie apjomi laika gaitā ir saglabājušies stabili. Beļģijai tāpēc būtu jāatļauj aprēķināt PVN pašu resursu bāzi, izmantojot fiksētu procentuālo apjomu saskaņā ar Komisijas nosūtīto vēstuli.

IR PIEŅĒMUSI ŠO LĒMUMU.

1. pants

Lēmumā 90/177/Euratom, EEK iekļauj šādu 2.a pantu:

“2.a pants

Atkāpjoties no šā lēmuma 2. panta 4. punkta, lai aprēķinātu PVN pašu resursu bāzi no 2014. gada 1. janvāra līdz 2020. gada 31. decembrim, Beļģijai ir atļauts izmantot 0,21 % no starpbāzes attiecībā uz darījumiem, kas minēti Padomes Direktīvas 2006/112/EK (5) X pielikuma B daļas 9. punktā (ēkas un apbūves zeme).
(7)

Lai nodrošinātu juridisko noteiktību ostu un kuģu operatoriem un izvairītos no tādas iespējamas administratīva sloga palielināšanas elektroenerģijas izplatītājiem un otrreizējiem izplatītājiem, ko varētu izraisīt izmaiņas akcīzes nodokļa likmē, ko iekasē par krasta elektroenerģiju, būtu jānodrošina, ka Vācija bez pārtraukuma var piemērot spēkā esošo īpašo nodokļu samazinājumu, uz kuru attiecas šis lēmums. Tādēļ prasītā atļauja būtu jāpiešķir no 2014. gada 17. jūlija, lai to varētu piemērot uzreiz pēc tam, kad beidzas iepriekšējā, saskaņā ar Īstenošanas lēmumu 2011/445/ES noteiktā regulējuma darbības termiņš.
(13)

Turklāt, lai gan tādu dzīvu dzīvnieku sugu, kuras ir uzņēmīgas pret mutes un nagu sērgu, imports nav atļauts no nevienas valsts Āfrikā, saskaņā ar Padomes Direktīvu 2009/156/EK (3) konkrētu kategoriju zirgu dzimtas dzīvniekus ir atļauts importēt no Alžīrijas, Lībijas un Tunisijas, un saskaņā ar Komisijas Lēmumu 2010/57/ES (4) zirgu dzimtas dzīvnieki no šīm trešām valstīm ceļā uz citu trešo valsti drīkst šķērsot Savienības teritoriju tranzītā. Tādēļ dalībvalstīm vajadzētu būt iespējai noteikt, ka tādiem lauksaimniecības dzīvnieku transportlīdzekļiem, kuri transportē zirgu dzimtas dzīvniekus no minētajām trešām valstīm, uz vietas jādezinficē riteņi vai jebkura cita transportlīdzekļa daļa, ja to uzskata par nepieciešamu, lai mazinātu mutes un nagu sērgas ievešanas risku Savienībā.
(9)

Vācija ir iesniegusi Komisijai apliecinošus dokumentus par to, ka Tīringenes federālā zeme ir uzskatāma par brīvu no BHV1 infekcijas, un par papildu garantijām saskaņā ar Direktīvas 64/432/EEK 10. pantu. No minētās dalībvalsts iesniegto apliecinošo dokumentu izvērtējuma izriet, ka Tīringenes federālā zeme vairs nebūtu jāiekļauj Lēmuma 2004/558/EK I pielikumā, bet turpmāk tā būtu jāiekļauj tā II pielikumā un uz to būtu jāattiecina Direktīvas 64/432/EEK 10. pantā paredzētās papildu garantijas.
b)

par locekļu aizstājējiem: — Ivan VUČIĆ kungs, Prefect of Karlovac County, — Alojz TOMAŠEVIĆ kungs, Prefect of Požega-Slavonia County, — Jasna PETEK kundze, Deputy Prefect of Krapina-Zagorje County, — Damir DEKANIĆ kungs, Mayor of Municipality of Andrijaševci.
2)

ar šādu punktu aizstāj 10. panta 3. punktu: “3. PM accounts and their sub-accounts shall be remunerated either at zero per cent or the deposit facility rate, whichever is lower.”
(6)

Ar Komisijas Lēmumu 2004/292/EK (4) tika izveidota vienota datorizēta datubāze (“TRACES”), lai uzraudzītu dzīvnieku pārvietošanu Savienības teritorijā un no trešām valstīm, kā arī lai sniegtu visus atsauces datus saistībā ar šādu preču tirdzniecību. Šī sistēma ir vispiemērotākais instruments, lai nodrošinātu, ka vīriešu dzimuma reģistrēti nekastrēti zirgi, kas ievesti uz laiku, ievērojot konkrētus nosacījumus attiecībā uz zirgu virusālo arterītu, tiktu izvesti no Savienības mazāk nekā 90 dienu laikā pēc to ievešanas un uzreiz pēc to jāšanas sporta pasākumu beigām, kuros tie piedalījušies. Tāpēc TRACES būtu jāizmanto minēto reģistrēto zirgu izsekojamībai, kuri ievesti uz laiku dalībai iespriekšminētajos sporta pasākumos.
(6)

Pamatojoties uz Komisijas (Eurostat) datiem, kas sniegti saskaņā ar Regulas (EK) Nr. 479/2009 14. pantu pēc tam, kad Beļģija līdz 2014. gada 1. aprīlim paziņoja datus, kā arī pamatojoties uz Komisijas dienestu 2014. gada pavasara prognozi, var izdarīt šādus secinājumus: — pēc tam, kad 2009. gadā tika sasniegts maksimālais līmenis – 5,6 % no IKP (no tiem aptuveni 0,7 % no IKP sakarā ar vienreizējiem faktoriem) –, Beļģijas vispārējās valdības budžeta deficīts 2013. gadā tika samazināts līdz 2,6 % no IKP, kas ir saskaņā ar Padomes Lēmumu 2013/370/ES (5). Uzlabojuma pamatā bija būtiska fiskālā konsolidācija, kā arī uzlaboti cikliskie apstākļi; — Beļģijas valdības 2014. gada 30. aprīlī iesniegtajā Stabilitātes programmā 2014.–2017. gadam paredzēts deficīta samazinājums 2014. gadā līdz 2,15 % no IKP un pēc tam 2015. gadā līdz 1,4 % no IKP. Pieņemot, ka politika paliks nemainīga, Komisijas dienestu 2014. gada pavasara prognozē tika paredzēts, ka deficīts 2014. gadā būs 2,6 % no IKP un 2015. gadā tas būs 2,8 % no IKP. Tādējādi ir gaidāms, ka prognožu periodā budžeta deficīts saglabāsies zem Līgumā noteiktās atsauces vērtības 3 % no IKP; — panākot uzlabojumu par 0,7 % no IKP 2013. gadā, gaidāms, ka strukturālā bilance, t. i., vispārējās valdības bilance, kas koriģēta attiecībā uz ekonomikas ciklu un no kuras atskaitīti vienreizējie un citi pagaidu pasākumi, 2014. gadā saglabāsies stabila un nedaudz pasliktināsies 2015. gadā, pieņemot, ka politika paliks nemainīga. Šajā ziņā šķiet, ka saistībā ar strukturālās bilances korekciju, kas nepieciešama, lai sasniegtu vidējā termiņa budžeta mērķi (VTM) 2014. gadā, radusies starpība – 0,5 % no IKP –, kas norāda uz to, ka ir jāpastiprina budžeta pasākumi, lai nodrošinātu pilnīgu atbilstību Stabilitātes un izaugsmes pakta preventīvajai daļai, ņemot vērā to, ka iezīmējies risks būtiski novirzīties no nepieciešamajiem korekcijas pasākumiem un neizpildīt parāda kritēriju; — parāda attiecība pret IKP palielinājās par aptuveni 5 procentpunktiem no 2009. gada līdz 2013. gadam, proti, līdz 101,5 %, daļēji arī tāpēc, ka Beļģija piedalījās finanšu palīdzībā, kas tiek sniegta eurozonas dalībvalstīm. Tiek prognozēts, ka bruto valdības parāds 2014. un 2015. gadā paliks aptuveni šajā līmenī.
5)

kritēriju Nr. 3 Lēmuma 2012/481/ES pielikumā groza šādi: “3. kritērijs. Pārstrādājamība Apdrukāta papīra izstrādājumiem jābūt pārstrādājamiem. Iespiedkrāsai jābūt atdalāmai no apdrukāta papīra izstrādājumiem, un apdrukāta papīra izstrādājuma detaļām, kas nav izgatavotas no papīra, jābūt viegli noņemamām, lai nodrošinātu, ka tās netraucē pārstrādāt attiecīgo izstrādājumu. a) Aģentus, kas mitrā stāvoklī palielina stiprību, var izmantot tikai tad, ja var pierādīt gatavā izstrādājuma pārstrādājamību. b) Adhezīvus drīkst izmantot vienīgi tad, ja var pierādīt to noņemamību. c) Pārklājumam paredzētās lakas un laminātu, tostarp polietilēnu un/vai polietilēnu/polipropilēnu, drīkst izmantot vienīgi grāmatu vākiem, žurnāliem un katalogiem. d) Jāpierāda iespiedkrāsas atdalāmība. Novērtēšana un verifikācija. Pieteikuma iesniedzējs informē par tādu pārstrādājamības testu rezultātiem, kuros pārbaudīti aģenti, kas mitrā stāvoklī palielina stiprību, un adhezīvu noņemamība. Testēšanas standartmetodes ir PTS metode PTS-RH 021/97 (aģentiem, kas mitrā stāvoklī palielina stiprību), INGEDE 12 (nešķīstošu adhezīvu noņemamība) vai ekvivalentas testa metodes. Iespiedkrāsas atdalāmība jāpierāda, izmantojot Eiropas Pārstrādāta papīra padomes izstrādāto metodi, tā saukto iespiedkrāsas atdalīšanas novērtējuma metodi (Deinking Scorecard) (6), vai ekvivalentas testa metodes. Testēšanā jāpārbauda trīs papīra veidi: nekrītots, krītots un pēc formas piegriezts papīrs. Ja viena veida iespiedkrāsu pārdod tikai vienam vai diviem konkrētiem papīra veidiem, tad pietiek ar attiecīgā papīra veida vai veidu testēšanu. Pieteikuma iesniedzējs iesniedz deklarāciju par to, ka krītoti un laminēti apdrukāta papīra izstrādājumi atbilst 3. punkta c) apakšpunktā noteiktajām prasībām. Ja kāda daļa no apdrukāta papīra izstrādājuma ir viegli noņemama (piemēram, plastmasas vāciņi), tad pārstrādājamības testus var veikt bez šīs detaļas. Tas, cik viegli ir noņemt detaļas, kas nav izgatavotas no papīra, ir jāpierāda, iesniedzot deklarāciju, ko sagatavojis uzņēmums, kurš nodarbojas ar papīra savākšanu, papīra pārstrādi vai veic citu līdzīgu darbību. Drīkst izmantot arī testa metodes, saistībā ar kurām kompetenta un neatkarīga trešā puse ir pierādījusi iespēju iegūt ekvivalentus rezultātus. (6) Drukāto materiālu pārstrādājamības novērtēšana pēc iespiedkrāsas atdalāmības rādītājiem – lietošanas rokasgrāmata, www.paperrecovery.org, sadaļa Publications.”"
4.

Ja aprūpe sniegta saskaņā ar Regulas (EK) Nr. 883/2004 19. panta 1. punktu vai 27. panta 1. punktu: — pēc 2010. gada 30. aprīļa, pamatojoties uz derīgu EVAK, kas izdota pirms 2010. gada 1. maija, attiecībā uz dalībvalstīm pieprasījumu atlīdzināt šādas aprūpes izdevumus nedrīkst noraidīt, pamatojoties uz to, ka saskaņā ar Regulas (EK) Nr. 883/2004 noteikumiem minētās personas veselības aprūpes izdevumu segšana ir nonākusi citas iestādes kompetencē, — pēc 2012. gada 31. marta, pamatojoties uz derīgu EVAK, kas izdota pirms 2012. gada 1. aprīļa, attiecībā uz Šveici pieprasījumu atlīdzināt šādas aprūpes izdevumus nedrīkst noraidīt, pamatojoties uz to, ka saskaņā ar Regulas (EK) Nr. 883/2004 noteikumiem minētās personas veselības aprūpes izdevumu segšana ir nonākusi citas iestādes kompetencē, — pēc 2012. gada 31. maija, pamatojoties uz derīgu EVAK, kas izdota pirms 2012. gada 1. jūnija, attiecībā uz Islandi, Lihtenšteinu un Norvēģiju pieprasījumu atlīdzināt šādas aprūpes izdevumus nedrīkst noraidīt, pamatojoties uz to, ka saskaņā ar Regulas (EK) Nr. 883/2004 noteikumiem minētās personas veselības aprūpes izdevumu segšana ir nonākusi citas iestādes kompetencē.
(1)

Savienības un Kirgizstānas Republikas sadarbība balstās uz Partnerības un sadarbības nolīgumu, ar ko izveido partnerību starp Eiropas Kopienām un to dalībvalstīm, no vienas puses, un Kirgizstānas Republiku, no otras puses (2) (PSN), kas stājās spēkā 1999. gadā. Savienība atbalsta vispārējās preferenču sistēmas izmantošanu attiecībā uz Kirgizstānas Republiku.